Informácia o čerpaní prostriedkov z európskych fondov 

1. Úvod

      Slovenská republika čerpá z fondov EÚ predvstupovú pomoc prostredníctvom programov PHARE, ISPA a SAPARD. Finančný manažment predvstupových prostriedkov zabezpečuje od roku 1999 Národný fond  v zmysle uznesenia vlády          č. 856/1998 a Memoranda o zriadení Národného fondu.

      Na medzinárodnej úrovni upravujú vzťahy pri financovaní programu PHARE a ISPA finančné memorandá a pri programe SAPARD je to Viacročná finančná dohoda.  

       Na národnej úrovni uzatvára splnomocnenec Národného fondu (NAO) s implementačnými agentúrami Dohodu o financovaní, v ktorej sú stanovené práva a povinnosti zmluvných strán.  Pre  predvstupové  fondy otvorilo Ministerstvo financií SR v NBS bankové účty, ktoré sú vedené v zmysle Rámcovej zmluvy o vedení bežných účtov. Riadenie finančných prostriedkov upravujú Pokyny pre hospodárenie s finančnými prostriedkami pri realizácii programu PHARE, ISPA, SAPARD, ktoré  definujú kompetencie zaangažovaných subjektov a zabezpečujú jednotnosť, efektívnosť  a koordinovaný proces riadenia prostriedkov PHARE, ISPA, SAPARD.  

    V súčasnosti financuje Národný fond prevažne program PHARE, prostredníctvom finančných memoránd 98, 99, 2000. Celková alokovaná suma pre tieto finančné memorandá  99-2000 predstavuje spolu 219 850 979 EUR. Národný fond obdržal ku koncu októbra 2001 preddavky z Európskej komisie vo výške 99 275 197,29 EUR. Implementačné agentúry z toho vyčerpali 61 849 679,80 EUR. Čerpané prostriedky zahŕňajú aj  úhrady vstupných poplatkov do komunitárnych programov. Analýza prijatých finančných prostriedkov podľa jednotlivých rokov tvorí prílohu č. 1.

      Finančné riadenie programu ISPA Národným fondom sa uskutočňuje predovšetkým v zmysle Memoranda o porozumení o využití NF pre program ISPA. Prvé prostriedky pre program ISPA pre SR boli presunuté z Európskej komisie na účet Národného fondu v októbri  2001. Celkovo obdržal Národný fond na devízový účet v NBS finančné prostriedky vo výške   4 047 414 EUR.

     Pre program SAPARD bola podpísaná Ročná finančná dohoda, ktorá stanovila alokáciu pre SR pre rok 2000 čiastku 18 602 023 EUR. 

2. PHARE

      Celkové prijaté preddavky pre finančné memorandá 98-2000 programu PHARE do konca októbra 2001 predstavujú sumu 99 275 197,29 EUR. Čerpanie implementačných agentúr vrátane úhrady PHARE príspevkov do komunitárnych programov bolo            61 849 679 EUR. 
Úroveň čerpania v rámci jednotlivých memoránd uvádza tabuľka č.1.

Tabuľka č. 1: Súhrnný prehľad použitia prostriedkov fondu PHARE k 31.10.2001
FM	Celkový rozpočet  pre SR	Príjem  Národného  fondu	Čerpanie - implementačné agentúry a  PHARE príspevky do komunitárnych programov	Úroveň čerpania v %	
	EUR	EUR	EUR		
SR1998	73 402 000	48 254 109,27	46 462 512,44	63,30	
SR1999	87 630 000	29 064 494,02	15 067 506,20	17,19	
SR2000	58 818 979	21 956 594,00	319 661,16	0,54	
Spolu	219 850 979	99 275 197,29	61 849 679,80	28,13	

      Jednotlivé projekty sa realizujú prostredníctvom nasledovných 7 implementačných agentúr, ku ktorým menoval splnomocnenec Národného fondu osobu zodpovednú za príslušné projekty :
-   Centrálna finančná a kontraktačná jednotka (CFCU) 
-   Slovenská správa ciest (SSC)
-   Implementačna agentúra enviromentálnych investičných  projektov (EIP)
-	  Nadácia na podporu poprivatizačného fondu (NPPF)
-	  Nadácia  na podporu malého a stredného podnikania (NADSME)
-	  Nadácia pre podporu občianskych aktivít (NPOA)
Od 1.6.2001 vznikla na Ministerstve výstavby a regionálneho rozvoja SR nová implementačná agentúra regionálneho rozvoja. 

      Najvyšší objem peňažných prostriedkov (61,63%) alokovaných pre SR realizuje CFCU. SSC implementuje 9,10% a Agentúra NADSME 6,96%. Prostredníctvom Európskej komisie sa realizuje asi 7,12% pridelených prostriedkov pre SR vo forme vstupeniek Slovenskej republiky do komunitárnych programov.

      V rámci Finančných memoránd 99-2000 prispieva PHARE na účasť SR v komunitárnych programoch (Socrates, Leonardo da Vinci, Mládež, 5. Rámcový program). Národný fond na základe výzvy Komisie transferuje finančné prostriedky na príslušné generálne riaditeľstvo EK. Do konca októbra 2001 uhradil Národný fond z príspevkov PHARE účasť SR v komunitárnych programoch vo výške 9 985 538 EUR.

    Dňa 19.7.2001 obdržal Národný fond informáciu listom p. Landaburu, generálneho riaditeľa DG Enlargement, že EK pristúpila k 10% zníženiu všetkých predložených žiadosti o peňažné prostriedky zo SR, s výnimkou účasti SR v komunitárnych programoch. Toto rozhodnutie je dočasné a bude upravené v závislosti od výsledkov vyšetrovania v súvislosti s podozrením zo zneužitia a podvodov s predvstupovými fondmi. SR v tejto súvislosti predložila EK materiál „Správa o súčasnom stave kapacít pre programovanie a implementáciu predvstupovej pomoci v Slovenskej republike a súbor opatrení na zlepšenie“, na základe ktorej Európsky parlament posúdi zavedenie opatrenia. Na základe opatrenia pozdržala EK ku dňu 13.11.2001 finančné prostriedky pre FM 98, FM 99, FM 2000 vo výške 3 080 527,84 EUR.

       Koncom septembra 2001 komisár EU pre rozšírenie Gunter Verheugen odvolal zmrazenie 10% záloh na platby pre projekty, ktoré mali byť vyplatené do konca roku 2001.	

2.1.  Finančné memorandá 1998

Celkovo rozpočtované prostriedky pre SR v rámci Finančných memoránd SR 98 predstavujú sumu 73,402 MEUR. 

Národný fond obdržal ku dňu  31.10.2001 peňažné prostriedky pre programy v rámci finančných memoránd 98 spolu vo výške 48 254 109,27 EUR, čo predstavuje 65,74% z celkového rozpočtu FM 98. Prijaté finančné prostriedky pre jednotlivé FM uvádza nižšie tabuľka č.2. 

Tabuľka č.2: Prijaté peňažné prostriedky EK
Kód FM 	Názov	Rozpočet	Presun do SR	%	Zostatok v EK	%	
9806-11	Národný program PHARE 1998	45 900 000	25 601 078,27	55,78	20 298 921,73	44,22	
9812	Program pre veľké infraštruktúrne projekty	15 000 000	14 093 352,00	93,96	906 648,00	6,04	
9813	Program Pre – Ins	7 502 000	5 563 566,00	74,16	1 938 434,00	25,84	
9814	Program cezhraničnej spolupráce	5 000 000	2 996 113,00	59,92	2 003 887	40,08	
Spolu	73 402 000	48 254 109,27	65,74	25 147 890,73	34,26	

      Národný fond presunul na implementačné agentúry za rovnaké obdobie čiastku 49,47 MEUR z hlavných devízových účtov pre finančné memorandá 98. Implementačné agentúry vyčerpali poskytnuté prostriedky na 63,30%. Percentuálne vyjadrenie čerpania peňažných prostriedkov vzhľadom k celkovému rozpočtu pre jednotlivé FM SR 1998 znázorňuje  graf č.1 (podrobný rozpis čerpania implementačných agentúr tvorí      prílohu č. 2)

Graf 1: Čerpanie peňažných prostriedkov FM SR 1998 k 31.10.2001 (%)

Údaje boli použité z mesačných správ implementačných agentúr – PERSEUS

      Doba vyplácania pre finančné memorandá 98 končí 31.12.2001. Výnimkou sú programy SR 9810.01 EGS a SR 9812 LSIF, ktoré v zmysle finančných memoránd majú stanovenú dlhšiu dobu vyplácania. 

Veľká časť prostriedkov, ktorá má byť uhradená do konca roku 2001 a nie je zahrnutá do predloženej správy bola uhradená v novembri a decembri 2001.

      Národný program 1998 sa dostal v období marec-október 2001 v dôsledku nedostatku peňažných prostriedkov do platobnej neschopnosti. Nedostatok peňažných prostriedkov vznikol v dôsledku viacerých skutočností, ktoré boli prediskutované s finančným riaditeľom generálneho riaditeľstva pre rozšírenie EK a týkali sa samotnej realizácie programov PHARE. Európska komisia  pozastavila prísun finančných prostriedkov z dôvodu vzniknutého podozrenia zo zneužitia predvstupových prostriedkov, súdneho sporu belgickej firmy s CFCU a zavedením 10% zníženia preddavkov pre SR ako opatrenie EK. 

2.2 Finančné memorandá 1999

      Celkovo rozpočtované prostriedky pre SR v rámci finančných memoránd SR 1999 predstavujú sumu 87,630 MEUR.

      Národný fond obdržal ku dňu 31.10.2001 peňažné prostriedky pre programy v rámci finančných memoránd 99 spolu vo výške 29 064 494,02 EUR, čo predstavuje 33,17% z celkového rozpočtu FM 99. Prijaté finančné prostriedky pre jednotlivé FM uvádza nižšie tabuľka č.3. 

Tabuľka č.3: Prijaté peňažné prostriedky z EK
KódFM	Názov 	Rozpočet	Presun do SR	%	Zostatok v EK	%	
9903	Program pre veľké infraštruktúrne projekty, časť 4	2 400 000	2 139 738,02	89,16	260 261,98	10,84	
9904	Program Pre-Ins	2 000 000	400 000,00	20,00	1 600 000,00	80,00	
 9905-14	Národný program PHARE 1999	69 500 000	21 191 290,00	30,49	48 308 710,00	69,51	
9916	Program cezhraničnej spolupráce SR – Rakúsko	4 000 000	800 000,00	20,00	3 200 000,00	80,00	
9917	Program cezhraničnej spolupráce SR – ČR	2 000 000	400 000,00	20,00	1 600 000,00	80,00	
9918	Program cezhraničnej spolupráce SR – Maďarsko	2 000 000	400 000,00	20,00	1 600 000,00	80,00	
9919	Program reformy sociálnej starostlivosti – Consensus	2 000 000	757 687,00	37,88	1 242 313,00	62,12	
9920	Program pomoci pri príprave projektov PHARE 2000/2001	2 000 000	1 245 779,00	62,29	754 221,00	37,71	
9921	Národný program účasti na 5. Rámcovom programe Spoločenstva pre rozvoj vedy a techniky	1 730 000	1 730 000,00	100,0	0,00	0,00	
Spolu	87 630 000	29 064 494,02	33,17	58 565 505,98	66,83	

      Národný fond presunul na implementačné agentúry za rovnaké obdobie čiastku 23,283 MEUR z hlavných devízových účtov pre finančné memorandá 99. Implementačné agentúry vyčerpali poskytnuté prostriedky na 17,19%. Percentuálne vyjadrenie čerpania peňažných prostriedkov vzhľadom k celkovému rozpočtu pre jednotlivé FM SR 1999 znázorňuje  graf č. 2 (podrobný rozpis čerpania implementačných agentúr tvorí prílohu č. 3)

      Doba vyplácania pre finančné memorandá 99 končí 31.12.2002. Výnimkou sú programy SR SR 9906.03 a SR 9914 12 LSIF, ktoré v zmysle finančným memoránd majú stanovenú dlhšiu dobu vyplácania. Doba vyplatenia pre FM SR 9903 skončila v júni 2001.

Graf  č.2: Čerpanie peňažných prostriedkov FM SR 1999 k 31.10.2001 (%)

Údaje boli použité mesačných správ implementačných agentúr – PERSEUS

   Pre programy FM SR9904 a SR9905.01 implementované agentúrou NPOA je presun prostriedkov z EK dočasne pozastavený, z dôvodu objasnenia finančného riadenia v predchádzajúci rokoch. Peňažné prostriedky by mali byť po zvážení EK uvoľnené.

2.3. Finančné memorandá 2000

      Celkovo rozpočtované prostriedky pre SR v rámci Finančných memoránd SR 2000 predstavujú sumu 58 818 979 EUR. 

      Národný fond obdržal ku dňu  31.10.2001 peňažné prostriedky pre programy v rámci finančných memoránd 2000 spolu vo výške 21 956 594 EUR, čo predstavuje 37,33% z celkového rozpočtu FM 2000. Prijaté finančné prostriedky pre jednotlivé FM uvádza nižšie tabuľka č. 4. 

Tabuľka 4: Prijaté peňažné prostriedky z EK
KódFM	Názov 	Rozpočet	Presun do SR	%	Zostatok v EK	%	
0001	Účasť SR v 5. RTD Rámcovom programe a komunitárnych programoch Leonardo da Vinci II, Sokrates a Mládež v roku 2000	6 427 900	6 427 900	100,0	0,00	0,00	
0002-10	2000 Národný program	28 000 000	5 040 000	18,00	22 960 000	82,00	
0011	Cezhraničná spolupráca - Slovensko/Maďarsko	2 000 000	360 000	18,00	1 640 000	82,00	
0012	Účasť Slovenska v komunitárnych programoch: malé a stredné podniky, SAVE II v roku 2000	143 861	143 861	100,0	0	0,00	
0013	Špeciálny program na posilnenie občianskej spoločnosti a príprava na vstup do EÚ 10 kandidátskych krajín Strednej a východnej Európy 	900 000	162 000	 18,00	738 000	82,00	
0015	Cezhraničná spolupráca Slovensko/Poľsko	4 000 000	720 000	18,00	3 280 000	82,00	
0016	Dodatočná investičná podpora pre Slovensko v roku 2000	4 000 000	720 000	18,00	3 280 000	82,00	
0017	Cezhraničná spolupráca Slovensko/Rakúsko	6 000 000	1 080 000	18,00	4 920 000	82,00	
0018
	Účasť Slovenska v komunitárnych programoch: 5. Rámcovom programe pre vedu a techniku, Fiscalis, Leonardo da Vinci II, Socrates II, Mládež a Kultúra 2000	7 347 218	7 302 833	99,40	44 385	0,60	
Spolu	58 818 979	21 956 594
	37,33	36 862 385	62,67	

      Národný fond presunul na implementačné agentúry za rovnaké obdobie čiastku 10,614 MEUR z hlavných devízových účtov pre finančné memorandá 2000. Implementačné agentúry vyčerpali poskytnuté prostriedky na 0,54%. 

2. ISPA

Finančné riadenie programu ISPA sa uskutočňuje predovšetkým v zmysle Memoranda o  porozumení o využití NF pre program ISPA. Prvé prostriedky z programu ISPA boli Slovenskej republike presunuté z Európskej komisie na účet Národného fondu v októbri  2001. 

Celkové prijaté prostriedky vo forme zálohových platieb pre program  ISPA  do konca  októbra  2001 predstavujú  sumu 4 047 414 EUR. Prehľad prijatých prostriedkov pre jednotlivé projekty uvádza tabuľka č. 5:

 Tabuľka 5: Prijaté peňažné prostriedky z EK
Projekt	 Obdržaná  suma v EUR	Obdržaná suma v SKK	
2000/SK/16/P/PA/001- Odborná pomoc

Spolu:	95 382 
95 382	4 187 270
4 187 270	
	190 764	8 374 540	
2000/SK/16/P/PT/001 Železničná trať - Rača-Šenkvice	3 856 650	169 306 935	
SPOLU:	4 047 414	177 681 475	
1 EUR= 43,9 SKK

Pre ISPA opatrenie 2000/SK/16/P/PA/001 - Odborná pomoc, boli z účtu cudzích prostriedkov vyplatené dve faktúry v sume 262 320 EUR. Na úhradu faktúr boli použité rozpočtové prostriedky z roku 2000. Pre prípravu projektu „Odkanalizovanie a čistička odpadových vôd Topolčany – Duchonka bola uhradená faktúra vo výške 128 760 EUR a pre prípravu projektu „Rozšírenie čističky odpadových vôd v meste Zvolen“ bola uhradená faktúra vo výške 133 560 EUR.

Na základe rokovania 2. Monitorovacieho výboru ISPA, bolo dohodnuté, že výdavky za seminár pre ISPA opatrenie –„Odborná pomoc pre organizovanie semináru pre sektor životného prostredia v Slovenskej republike“ uhradí v 100%-nej výške                  (55 936,80 Sk) Európska komisia na základe predložených originálov faktúr.

Národný fond obdržal dňa 22.novembra 2001 od Úradu vlády SR, Centrálnej finančnej a kontraktačnej jednotky, ktorá implementovala toto ISPA opatrenie, originály faktúr v celkovej výške 55 936,80 Sk. Tieto faktúry budú uhradené z účtu cudzích prostriedkov kapitoly Všeobecná  pokladničná správa a následne preplatené Európskou komisiou.

Národný fond požiadal o zálohové platby vo výške 914 547 EUR pre Finančné memorandá  2000/SK/16/P/PE/001 (projekt Čistička odpadových vôd - Trenčín) a 2000/SK/16/P/PE/002 (projekt Čistička odpadových vôd - Nitra).

4. SAPARD

      Systém implementovania programu SAPARD bude prebiehať na základe decentralizácie zodpovednosti za riadenie pomoci poskytovanej v rámci tohto programu na Agentúru SAPARD (AS). 

      V období roku 2001 pokračoval Národný fond v budovaní administratívneho a právneho rámca pre program SAPARD a vo vytváraní efektívneho finančného systému riadenia programu SAPARD, ktorý bude spĺňať všetky požiadavky Komisie kladené na SR na základe Viacročnej finančnej dohody.
      V súčasnosti overuje Komisia, ešte pred samotným udelením akreditácie AS, pripravenosť Národného fondu a AS na riadenie pomoci z programu SAPARD. 
     
      V prípade, že Komisia zaujme k pripravenosti Národného fondu a AS pozitívne stanovisko, k prvému presunu prostriedkov na účty Národného fondu by mohlo dôjsť v marci 2002.  Čerpanie finančných prostriedkov z účtov Národného fondu na účet Agentúry SAPARD bude závisieť na počte zmlúv uzatvorených AS s konečnými príjemcami pomoci a na výške jednotlivých kontraktov. K prvému preplácaniu výdavkov vynaložených konečnými príjemcami by následne mohlo dôjsť v druhom alebo treťom štvrťroku  2002.

      Na základe prvej Ročnej finančnej dohody za rok 2000 uzatvorenej medzi Komisiou a vládou SR dňa 26.3.2001 bolo pre Slovenskú republiku alokovaných                         18 602 023 EUR. Predpokladom je, že rovnaká suma by mala byť pre SR alokovaná každý rok  na základe ďalších ročných dohôd.